

**Pápai Egyesített Labdarúgó Club**

U 16 lány

2018/2019

Évértékelő

**Készítette**: Tóth Ferenc

Edző

**Dátum**: 2019.06.16.



1. **BEVEZETŐ:**
2. *Általánosságban a csapatról*

* az utolsó őszi fordulóhoz képest minimális változás volt a keretben,
* Talián Virág, Balázs Fanni, Jabronka Kornélia és Kovács Kíra abbahagyta a játékot. Buzdor Délia és Horváth Virág pedig újra csatlakozott a csapathoz.

1. **KEZDÉSI IDŐPONT:**

* folyamatosan mozogtak a lányok. December végén volt egy rövid pihenő. Sajnos az időjárás miatt kicsit későn kezdtük a szabadtéri edzéseket.

1. **VERSENYEZTETÉS KÖRÜLMÉNYEI:**

* csapatom az MLSZ nagypályás bajnokságának nyugati csoportjában versenyez.

1. **ELŐZETES TERVEK**
2. *Edzésmunka*

* a felkészülés során elsősorban teremben edzettünk. A technika csiszolása mellett létszám előnyös, létszám hátrányos játékokra helyeztük a hangsúlyt.
* a bajnokság alatt a kisjátékok mellett rengetek támadás befejezést gyakoroltunk és gyakran játszottunk az u 19-es és az u 14-es csapatunk ellen.

1. **FELLLÁSI FORMA:**

* az adott ellenfél játék erejétől függött. (4-1-4-1 vagy 4-2-3-1)

1. **A VÉDEKEZŐ ÉS TÁMADÓJÁTÉK CÉLKITŰZÉSEI:**
2. *védekező: a*z egyéni technikai és helyezkedési hibák csökkentése. A csapat védekezés összehangolása. Agresszív, kemény ellenfél ellen a párharcok megnyerése.
3. *támadó: g*yengébb ellenfelek ellen, nagyobb gólarányú vezetésnél, a ziccerek éles befejezése. Éles mérkőzéseken a megszerzett labdák higgadt, pontos megjátszása. Szélek hatékonyabb megjátszása és a védők belépése a támadásokba.
4. **MEGVALÓSULÁS**
5. *Bajnokság értékelése, statisztikák*

* tervünk a dobogó elérése, megtartása volt. Az őszi szezon alapján akár a 3. helynél szebb is összejöhetett volna. Sajnos a pécsi vereségünk és a Kaposvár Veszprém elleni győzelme ezt meghiúsította,
* az őszi szezonhoz hasonlóan most is 6 győzelem és 2 vereség a mérlegünk, 52 lőtt gól mellett 15 a kapott. 7 góllal többet kaptunk, mint ősszel, ami a több egyéni hibából adódott,
* a csapat legeredményesebb játékosa Kilinkó Nóri, 39 góllal. Vesztergom Bettina 28 gólja is szép eredmény,
* a megszerzett 3. hely szép eredmény. Az egész szezont tekintve reális. Érdekes, hogy a 2. helyezett Kaposvár csapatát 7-1-re megvertük az első tavaszi fordulóban.

1. *edzéslátogatottság:*

* változó, a lehetőségekhez mérten jónak mondható,
* a csapat pápai játékosai közül többen játszottak az u 19-ben is, így ők kevesebb edzésen vettek részt.

1. *sérülések*

* nagyobb sérülés szerencsére nem volt. Horváth Virág az első mérkőzésén megsérült, a bokáján, 2 fordulót kellett kihagynia.

1. **TERVEK**
2. *Felkészülési mérkőzések (tornák)*:

* a felkészülést július közepén kezdjük. Egy edzőtábor is tervben van,

1. *hangsúlyos, megoldásra váró feladatok*:

* a csapat jó része az u 19-ben folytatja,
* minkét korosztályban (u 16, u 19) a fő cél a stabil, eredményes keret kialakítása,
* jók a kilátások.